section_heading: Treća generacija
paragraph_text: Treća potpuno nova generacija Galaxy-a je predstavljena 2006. na Geneva Motor Show-u. Novi Galaxy je potpuno novi automobil, napravljen na EUCD platformi kao i novi Ford S-Max i Ford Mondeo, a proizvodi se u Belgiji baš kao i Mondeo. Ford je prodao svoj udio AutoEuropa tvornice Volkswagenu. Dok je S-Max namijenjen ljudima koji vole više sportski orijentirana vozila Galaxy je u pravom smislu veliki monovolumen. Motori su Fordovi Duratec i Duratorq a 2010. uz Mondeo i S-Max, Galaxy je također dobio facelift koji je osim kozmetičkih zahvata donio i nove motore.